*Ha ő nem volna Istentől való, semmit sem tudott volna tenni.” (Jn 9,33)*

Nem tudna tenni semmit Isten nélkül. Őszintén megmondhatjuk, mi sem tudunk tenni semmit Őnélküle. De hát… szinte hallom az ellenvetéseket.

És igen, nem tudunk tenni semmit. Bármennyire hihetetlen, Tőle, Általa és Érte élünk. Ő, a Mindenható indított útra bennünket, Ő adott életet, teremtett abba a helyzetbe, ahol élsz stb. De pont ide, ebbe a helyzetbe? Sajnos, döntéseinkkel tudunk rontani a helyzetünkön, szélső esetben akár „el is futunk” Isten és az Ő terve elől, de Neki nem ez a célja.

Ő abban gyönyörködik, ha tervében vagyunk és megtesszük azt, amit nekünk szánt. Jézus pont ezt tette amikor a földön élt: betöltötte az Atya akaratát, tervét. Nekünk ugyanez a lehetőség adatott! Tölts be Isten tervét az életedben! *Vadon Gyula*